stanford-oval/wikipedia huggingface dataset:
גספר תאודור מוליין
ספרים

1820 - Voyage dans l'intérieur de l'Afrique, aux sources du Sénégal et de la Gambie fait en 1818, par ordre du gouvernement français (מסע לתוך אפריקה אל מקורות הנהרות סנגל וגמביה, שנערך ב-1818, בפקודת הממשלה הצרפתית). מהדורה נוספת יצאה ב-1822 וב-2007.
1889 – Découverte des sources du Sénégal et de la Gambie en 1818 précédée d’un récit inédit du naufrage de La Méduse (גילוי מקורות הסנגל והגמביה ב-1818, וכמקדמה - סיפור עדיין לא ידוע על טביעת ה"מדוזה").
1967 – L’Afrique occidentale en 1818, vue par un explorateur français, Gaspard Théodore Mollien (אפריקה המערבית ב-1818, כפי שנראתה על ידי חוקר צרפתי, גספר תאודור מוליין).
1824, 1825 – Voyage dans la République de Colombia en 1823 (מסע לרפובליקת קולומביה ב-1823).
1834 – בעריכת ז'וזף-ז'אק אואלאן-דנו (Odolant-Desnos),‏ Promenades autour du monde, ou Extraits des voyages de MM. Caillé, Mollien, Durville, Delaplace…‎ (טיולים בעולם או קטעי מסע מאת האדונים קאיה, מוליין, דירוויל, דלאפלאס).
1831 – Histoire de Haïti ou Saint-Domingue. Statistiques et mœurs (ההיסטוריה של האיטי וסנטו דומינגו. סטטיסטיקה ומנהגים).
ספרים > תרגומים

1989 – Iñigo Abbad y Lasierra - Porto Rico - 1493-1778 histoire géographique, civile et naturelle de l’île (פוארטו ריקו - מאת איניגו אבאד אי לאסיירה - היסטוריה גאוגרפית, אזרחית וטבעית של האי).
לקריאה נוספת

Gaspard Theodore Mollien Travels in Africa, to the Sources of the Senegal and Gambia, in 1818 Printed by Sir Richard Philips London 1820
Gaspard Theodore Mollien Travels in the Interior of Africa: To the Sources of the Senegal and Gambia - ed by T.E.Bowditch - Frank Cass et Co 1967
Nouveau dictionnaire de la conversation ou Repertoire universel (publ . Auguste Wahlen) vol.18, lettre M, Librairie historique-artistique Bruxelles 1843
George E.Brooks - Western Africa and Cabo Verde 1790-1830, Symbiosis of Slave and Legitimate Trades, Author House, Bloomington, 2010
הערות שוליים

↑  J.Mazel 2010l
1 2 3  A.Wahlen etc 1843 עמ' 5
↑  G.Mollien עמ' 25-26
↑  G.T.Mollien 1820 עמ' 93
↑  G.T.Mollien 1820 עמ' 100
↑  G.T. Mollien עמ' 256-255
↑  G.T.Mollien עמ' 89
↑  R.Little 2008
| --- | --- |
בקרת זהויות :  NLI: 987007281104605171  PLWABN: 9810677732205606  BNE: XX1035612  BnF: cb11916443w (data)  CiNii: DA05055327  GND: 123771447  ISNI: 0000 0000 8387 1901  LCCN: n93094856  NTA: 070412413  SNAC: w6qq0w0b  SUDOC: 027033716  VcBA: 495/233216  VIAF: 61549722   WorldCat (עם VIAF): 61549722 
מסלול מסעו של מוליין במערב אפריקה - 1818
הגעתו של גספר מוליין לביסאו (1818)
ד'ק"ס

ד'ק"ס (4160)  היא שנה עברית  אשר  החלה ביום א' בתשרי, אור ל-17 בספטמבר 399 (לפי הלוח היוליאני, שהיה נהוג אז), והסתיימה ביום כ"ט באלול, 5 בספטמבר 400. שנה מסוג זשג, איננה מעוברת, ואורכה 355 ימים. זו שנה שנייה לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ד'ק"ף

ד'ק"ף (4180)  היא שנה עברית  אשר  החלה ביום א' בתשרי, אור ל-6 בספטמבר 419 (לפי הלוח היוליאני, שהיה נהוג אז), והסתיימה ביום כ"ט באלול, 24 בספטמבר 420. שנה מסוג זשה, היא מעוברת, ואורכה 385 ימים. זו שנה ראשונה לשמיטה.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דאגלס סירק

| --- | --- |

סירק, 1955
 לידה:  26 באפריל 1897 המבורג, הקיסרות הגרמנית 
 פטירה:  14 בינואר 1987 (בגיל 89) לוגאנו, שווייץ 
 מדינה:  הקיסרות הגרמנית, ממלכת דנמרק, רפובליקת ויימאר, גרמניה המערבית 
 תקופת הפעילות:  מ-1934 
 מקום לימודים:  אוניברסיטת מינכן 
 פרסים והוקרה:  פרס הקולנוע הגרמני 
 פרופיל ב-IMDb
 
דגלאס סירק (בגרמנית: Douglas Sirk;‏ 26 באפריל 1897 – 14 בינואר 1987) היה במאי קולנוע גרמני, הידוע בעיקר בבימוי מלודרמות הוליוודיות של שנות ה-50.
קריירה

פרק זה לוקה בחסר. אנא תרמו לוויקיפדיה ו.
סירק החל את דרכו בגרמניה כבמאי תיאטרון חתרני. בשנת 1937 היגר להוליווד עם אשתו היהודית כדי לחמוק מאימת הנאצים.
בשנות ה-50 סירק זכה להצלחה מסחרית גדולה כשיצר מלודרמות קולנועיות כמו: "חיקוי החיים", "כל שהשמיים", "נכתב על הרוח", "השיגעון הנפלא" ו"זמן לאהוב וזמן למות". בעוד שסרטים אלו זכו בזמן אמת לביקורות שליליות מצד המבקרים, שתפסו אותם כ"נשיים מדי" וסנטימנטליים, כיום במאי קולנוע, מבקרים וחוקרי קולנוע מחשיבים אותם ליצירות מופת. עבודתו של סירק נתפסת כ"ביקורת על הבורגנות בכלל ועל אמריקה של שנות החמישים בפרט", תוך ציור "דיוקן חומל של דמויות הכלואות בתנאיהן החברתיים". מקובל לפרש את המיס-אן-סצנה של סירק, המאופיינת בצבעי טכניקולור שופעים, כאמצעי להדגשת אמירתו החתרנית.
פרסים

פרס הסרט הבווארי 1985, פרס לשם כבוד.
פילמוגרפיה חלקית

סקנדל בפריז (1946)
השיגעון הנפלא (1954)
כל שהשמים מרשים (1955)
נכתב ברוח (1956)
אינטרלוד (1957)
עת לאהוב ועת למות (1958)
חיקוי לחיים (1959)
ראו גם

פחד אוכל את הנשמה (1974) בבימוי ריינר ורנר פאסבינדר.
פוליאסטר (1981) בבימויו של ג'ון ווטרס, נעשה לטענתו בהשפעת המלודרמות של סירק.
הרחק מגן עדן (2002) בבימוי טוד היינס.
לקריאה נוספת

ביבליוגרפיה של דגלאס סירק (דרך UC ברקלי)
הערות שוליים

↑  Sirk, Hollywood and Genre·Senses of Cinema
↑  Bayerischer Filmpreis - "Pierrot"
↑  #BornThisDay: Filmmaker, Douglas Sirk-The WOW Report
↑  Polyester (1981)|The Criterion Collection
↑  Poleyester (1981)-MUBI
| --- | --- |
בקרת זהויות :  NLI: 987007280419405171  PLWABN: 9810552937705606  BIBSYS: 90855206  BNE: XX1123336  BnF: cb13178855m (data)  CANTIC: a10401799  CiNii: DA09298127  GND: 11883181X  ICCU: RAVV094470  ISNI: 0000 0003 6863 8230  LCCN: n79063051  MusicBrainz: 348d2aaa-8807-4f32-ab79-2ea4e6ae5ea9  NDL: 01040279  NKC: pna2007397497  NLA: 58948826  NLK: KAC201104939  NTA: 151401497  RERO: 02-A003835670  SNAC: w6g48wsn  SUDOC: 035282010  Trove: 1696055  VIAF: 14911756   WorldCat (עם VIAF): 14911756 
סירק על הסט של כל שהשמים מרשים לצד רוק הדסון, ג'יין ויימן, ואגנס מורהד.
ד'ק"ל

ד'ק"ל (4130)  היא שנה עברית  אשר  החלה ביום א' בתשרי, אור ל-19 בספטמבר 369 (לפי הלוח היוליאני, שהיה נהוג אז), והסתיימה ביום כ"ט באלול, 6 בספטמבר 370. שנה מסוג זחא, איננה מעוברת, ואורכה 353 ימים. זו שנת שמיטה.
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
ד'שכ"ט

ד'שכ"ט (4329)  היא שנה עברית  אשר  החלה ביום א' בתשרי, אור ל-8 בספטמבר 568 (לפי הלוח היוליאני, שהיה נהוג אז), והסתיימה ביום כ"ט באלול, 28 באוגוסט 569. שנה מסוג זשג, איננה מעוברת, ואורכה 355 ימים. זו שנה שלישית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ד'שכ"ז

ד'שכ"ז (4327)  היא שנה עברית  אשר  החלה ביום א' בתשרי, אור ל-31 באוגוסט 566 (לפי הלוח היוליאני, שהיה נהוג אז), והסתיימה ביום כ"ט באלול, 18 בספטמבר 567. שנה מסוג גכז, היא מעוברת, ואורכה 384 ימים. זו שנה ראשונה לשמיטה.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
גלרוס נורד

גלרוס נורד (בגרמנית: Glarus Nord) היא אחת משלוש הערים שבקנטון גלרוס שבשווייץ (שתי הערים האחרות הן גלרוס וגלרוס סוד).
העיר הוקמה ב-1 בינואר 2011 כאיחוד של הכפרים לשעבר: בילטן, פליצבך, מוליס, מילהורן, נאפלס, נידררונן, אברורנן ואובסטלדן.
היסטוריה > בילטן

בילטן (Bilten) מוזכר לראשונה במסמך משנת 1050 בשם Billitun.
האזור סביב לבילטן היה מיושב ככל הנראה בתקופה הרומית. באמצע המאה ה-11, היה חלק ניכר משטחו של הכפר בבעלותו של מנזר שניס וב-1178 אושרה בעלות זו על ידי האפיפיור אלכסנדר השלישי. הקפלה על שם קתרינה הקדושה שבכפר מוזכרת לראשונה בשנת 1345. ב-1405 או ב-1415 הצטרף הכפר למחוז גלרוס. לאחר 1412 לא נדרש יותר מתושבי הכפר לשלם דמי שכירות למנזר, אך הכפר נשאר במידה מסיומת של שליטה של המנזר עד ל-1618. ב-1528 המירו רוב תושבי הכפר את דתם במסגרת הרפורמציה הפרוטסטנטית. ב-1607 נחנכה הכנסייה של הכפר.
החל מהמאה ה-16 ועד המאה ה-18, שימשו שטחי המרעה סביב לכפר לגידול מקנה לצורך מכירתו ליישובים אחרים. כסמל להתעשרותו של הכפר, ב-1608 בנתה משפחה מקומית את בית אלסנר בסגנון הרנסאנס. במאה ה-18 עברו בהדרגה החוואים המקומיים מגידול בקר למכירה לגידול בקר לחלב ולמכירת מוצרי חלב. בסוף המאה ה-18, החל להצטבר סחף בנהר הלינת ונוצרו ביצות לאורך הנהר ליד בילטן. אדמת הביצות גרמה למחלות שנפסקו רק כאשר בשנים 1807 – 1823 בוצע מיזם לתיקון המצב. בין השנים 1887 – 1939 הושגה שליטה על נחל בילטנר, הוא תועל והושם קץ לשיטפונות התכופים.
בית הספר הראשון בבילטן הוקם ב-1839. ב-1853 נפתחה פנימייה לבנים בבית אלסנר והיא פעלה עד 1944. הכפר קושר לרשת הרכבות הצפון-מזרחית של שווייץ (Nordostbahn) ב-1875. עד לאמצע המאה ה-20 נותר בילטן כפר חקלאי. בית המטבחיים של קונץ, שנפתח ב-1958 ונסגר ב-1995, ובית החרושת לייצור חומרי אריזה ובידוד, שנפתח ב-1964, הביאו לכפר מעט תעסוקה במגזר התעשייתי. ב-1973, כאשר נסללה כביש A3 דרך העמק, ניצלו מספר בתי חרושת את ההזדמנות לדרכי תחבורה נוחות ועברו לבילטן. ב-1990, כ-75% מכוח העבודה בכפר הועסק בתעשייה. ב-1976 נבנה בבילטן מכון טיהור שפכים שמשרת את כל עמק גלרוס.
היסטוריה > פליצבך

פליצבך (Filzbach) מוזכר לראשונה במסמך משנת 1394 בשם Vilentzspach.
שרידיו של מגדל השמירה הרומי, Vor dem Wald, מימיו של אוגוסטוס קיסר, מעידים שהאזור היה מיושב בתקופה הרומית. המגדל נבנה במאה ה-2 לפנה"ס וננטש בשנת 16 לספירה. מעט ידוע על הכפר בימי הביניים. פליצבך היה חלק מגלרוס בפעם הראשונה לאחר קרב סמפך ב-1386. תושבי הכפר היו בשליטתו של מנזר שניס עד המאה ה-14, כאשר הם היו חלק מכנסיית הרובע של אובסטלדן. ב-1528 הם המירו את דתם לפרוטסטנטיות.
עד המאה ה-17 גידלו איכרי פליצבך גידולים חקלאיים לצריכה עצמית בלבד. במאה ה-18 נטעו רובם פרדסים בחלקות האדמה שלהם. כיום חיים רובם מגידול מקנה. במהלך המאה ה-18 החלו משפחות רבות בכפר לעסוק בתעשיות ביתיות ובייצור בדים לצורך גידול בהכנסתן. ב-1889 נבנה מפעל למשי והוא פעל עד לשנת 1990. תעשיית תיירות קטנה התפתחה במאה ה-19 וב-1926 נפתח אתר התיירות הקטן Lihn des Blauen Kreuzes. לאחר שנסלל הכביש לאורכו של אגם ואלן, צמחה התיירות באופן דרמטי והוקמו שני קווים של רכבל כיסאות. בית הספר של פליצבך נבנה ב-1838 והוא פעיל עד היום.
היסטוריה > מוליס

מוליס (Mollis) מוזכר לראשונה במסמך משנת 1288.
הסימן הקדום להתיישבות במוליס הוא מקדש גאלו-רומי שהתגלה במרחק של 100 מטרים מאגם ואלן. המקדש נבנה ככל הנראה בין השנים 50 – 150 לספירה והוא היה בשימוש עד למאה ה-4. במאה ה-8 רכש מנזר סקינגן כמה אחוזות גדולות במוליס. חלקים מהביצורים מימי הביניים נבנו ליד הכפר בגלינגן לאחר קרב נאפלס ב-1388. הקפלה של הכפר נבנתה ב-1280. ב-1319 היא הוסבה להיות כנסייה וב-1444 היא הייתה לכנסיית רובע. פרידולין ברונר, שכיהן ככומר של הכפר בשנים 1523 – 1525 הנהיג את הרפורמציה הפרוטסטנטית במוליס. אף על פי כן, רבים מתושבי הכפר המשיכו להחזיק באמונה הקתולית ועד ל-1529 נותרו האיקונות בכנסייה ונערכו בה מיסות. מרגע שהכפר המיר את דתו לפרוטסטנטיות, עברו המאמינים הקתולים לחסות של כנסיות הרובע של נאפלס או אוברונן. הכנסייה הנוכחית נבנתה ב-1761 על ידי הנס אולריך גרובנמן והכנסייה הקתולית נפתחה ב-1963.
עד המאה ה-15 התבסס הכלכלה המקומית על חקלאות לקיום עצמי ועל מרעה. לאחר מכן, הוחלף משק הצאן בהדרגה במשק בקר שרעה בכרי המרעה האלפיניים והועבר למכירה. במאה ה-18 עברו האיכרים המקומיים לגידול בקר לחלב. במאה ה-16 נבנתה בואלנברג בריכה שהוזנה ממימי מעיין ובשנת 1600 לערך נבנתה בריכה נוספת ברופי. מראשית המאה ה-17 ועד המאה ה-19 היוו הבריכות והמבקרים שביקור בהן מקור הכנסה נוסף לכפר. בין השנים 1714 – 1789 החלו רבים מתושבי מוליס לעסוק בטוויית כותנה, ענף שהעלה את רמת החיים של כל הכפר. מקור נוסף להכנסה הגיע מתושבים רבים של הכפר שפעלו כשכירי חרב, ששמעם יצא למרחוק. בעקבות הפלישה הצרפתית של 1798 והעימותים במהלך תקופת הרפובליקה ההלווטית, נשלחו כוחות צבאיים לעיתים תכופות למוליס והאוכלוסייה סבלה ממוראות הכיבוש.
כרייתה של תעלת אשר בשנים 1807 – 1811 ומפעל ההטייה של נהר הלינת שהסתיים ב-1827, שמו קץ לסכסוך ארוך השנים עם הכפרים השכנים בנוגע לגבולות ביניהם לאורך הנהר.
בשנים 1836 – 1851 נסללה דרך קרנצרברג שסייעה לחבר את מוליס לכפרים השכנים. ב-1859 בנתה חברת הרכבות השווייצרית תחנת רכבת בין מוליס לבין נאפלס. ב-1856 עברה למוליס חברת הטוויה והאריגה Jenny & Co. מפעל גדול זה המשיך לפעול עד 1967. ב-1860 בנתה חברת Pfeiffer AG מפעל לפשתן, שב-2000 הוא נרכש על ידי חברה אמריקאית.
ב-1862 נבנה במוליס בית ספר. בית הספר התיכון, שפעל בין השנים 1863 – 1872 ושוב לאחר 1883, שימש עד 1973 לתלמידים מהכפרים פליצבך, מולהורן ואובסטלדן. ב-1846 נפתחה במקום פנימייה לבנות. מאוחר יותר הוסב בית ספר זה למעון לילדים ולנוער, אך הוא נסגר ב-1983. ב-1936 נסלל במקום שדה תעופה צבאי שב-2005 הוא הוסב להיות שדה תעופה אזרחי.
היסטוריה > מולהורן

מולהורן (Mühlehorn) מוזכר לראשונה במסמך משנת 1551 בשם Mülihorn.
היסטוריה > נאפלס

נאפלס (Näfels) מוזכר לראשונה במקור משנת 1240 בשם Nevels. ב-1388 הביסה הקונפדרציה השווייצרית הישנה את בית הבסבורג בקרב נאפלס.
היסטוריה > נידררונן

נידררונן (Niederurnen) מוזכר לראשונה במקור מלפני שנת 1045 או בין השנים 1077 – 1101 בשם Niter Urnnen.
היסטוריה > אובררונן

אובררונן (Oberurnen) מוזכר לראשונה במקור משנת 1340 בשם Obern Urannen.
היסטוריה > אובסטלדן

אובסטלדן (Obstalden) מוזכר לראשונה במקור משנת 1310.
גאוגרפיה ודמוגרפיה

שטחם הכולל של כל הכפרים המרכיבים כיום את גלרוס נורד הוא 147 קמ"ר.
נכון לשנת 2014 מנתה אוכלוסיית גלרוס נורד 17,587 תושבים .
הערות שוליים

1 2  משרד הסטטיסטיקה הפדרלי של שווייץ
1 2  הערך בילטן במילון ההיסטוריה של שווייץ (בגרמנית)
1 2  הערך פליצבך במילון ההיסטורי של שווייץ (בגרמנית)
1 2  הערך מוליס במילון ההיסטורי של שווייץ (בגרמנית)
↑  הערך מולהורן במילון ההיסטורי של שווייץ (בגרמנית)
↑  הערך נאפלס במילון ההיסטורי של שווייץ (בגרמנית)
↑  הערך נידררונן במילון ההיסטורי של שווייץ (בגרמנית)
↑  הערך אובררונן במילון ההיסטורי של שווייץ (בגרמנית)
↑  הערך אובסטלדן במילון ההיסטורי של שווייץ (בגרמנית)
↑  משרד הסטטיסטיקה הפדרלי של שווייץ
| --- | --- |
בקרת זהויות :  GND: 1073293637  HDS: 050184  MusicBrainz: 0531adb2-4dc3-4bf1-a9ea-4704d9f6caf4
ד'שכ"ה

ד'שכ"ה (4325)  היא שנה עברית  אשר  החלה ביום א' בתשרי, אור ל-22 בספטמבר 564 (לפי הלוח היוליאני, שהיה נהוג אז), והסתיימה ביום כ"ט באלול, 11 בספטמבר 565. שנה מסוג בשה, איננה מעוברת, ואורכה 355 ימים. זו שנה שישית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דה פריי

| --- | --- |

The Fray
 מקום הקמה:  דנוור 
 מוקד פעילות:  דנוור, קולורדו
 תקופת הפעילות:  מ-2002
 סוגה:  רוק אלטרנטיבי, פופ רוק, רוק קל
 חברת תקליטים:  Epic
 www.thefray.net
 פרופיל ב-IMDb
 חברים
 ג'ו קינג אייזק סלייד  דייב וולש  בן וויסוסקי
 חברים לשעבר
 זאק ג'ונסון דן בטנהאוס  קיילב סלייד  מייק אייארס
 
דה פריי (באנגלית: The Fray) היא להקת רוק אמריקאית שהייתה מועמדת לפרס גראמי ב-2007 וב-2010.
היסטוריה

הלהקה הוקמה ב-2002 על ידי אייזק סלייד וג'ו קינג. וב-2005, הלהקה המקורית הוציאה את אלבום הבכורה שלה "How to Save a Life". האלבום זכה להצלחה עולמית והוא מכר למעלה משני מיליון עותקים. שירי האלבום התנגנו בפסקולים של סדרות כמו "האנטומיה של גריי", "סקראבס" "מגרש ביתי". נוסף על כך, הם חיממו עשרה מופעים של הלהקה Weezer. הלהיט "How to Save a Life" נכנס למקומות הראשונים במצעדים בארצות הברית, קנדה, שוודיה, אוסטרליה ועוד. הסינגל השני של הלהקה, "Over My Head (Cable Car)‎", זכה גם הוא להצלחה בארצות הברית ובקנדה.
מאלבומם השני, "The Fray", שיצא ב-2009 יצא הסינגל המצליח "You Found Me". השיר נהפך ללהיט ונכנס למצעדים ברחבי העולם. השיר גם הופיע בקדימון לעונה החמישית של סדרת הטלוויזיה "אבודים".
חברי הלהקה > חברים נוכחים

אייזק סלייד - שירה וקלידים (2022 - 2002) (מייסד הלהקה)
דייוויד וולש - גיטרת בס ( - 2003)
ג'ו קינג - גיטרה ( - 2002)
בן ויסוצקי - תופים ( - 2003)
חברי הלהקה > חברים לשעבר

זאק ג'ונסון - גיטרה (2002 - 2003)
כיילב סלייד - תופים (2002 - 2003)
מייק איירס - גיטרת בס (2002 - 2004)
דן באטנהאוס - גיטרת בס (2002)
דיסקוגרפיה

2005: How to Save a Life
2009: The Fray
2012: Scars & Stories
2014: Helios
הערות שוליים

↑  Ashley Iasimone, Ashley Iasimone, The Fray’s Isaac Slade Announces Departure From Band, Billboard, ‏2022-03-13 (באנגלית אמריקאית)
| --- | --- |
בקרת זהויות :  BIBSYS: 8023510  BnF: cb15525518s (data)  GND: 10340137-4  ISNI: 0000 0001 1882 6060  LCCN: no2005122582  MusicBrainz: 2ddd167f-5b8a-4372-b350-6ad50493bac0  VIAF: 151221423   WorldCat (עם VIAF): 151221423 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
ד'ק"ם

ד'ק"ם (4140)  היא שנה עברית  אשר  החלה ביום א' בתשרי, אור ל-29 באוגוסט 379 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 380. שנה מסוג השג, היא מעוברת, ואורכה 385 ימים. זו שנה שלישית לשמיטה.
לוח שנה > מאפייני לוח השנה

שנה מסוג השג, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
ד'שכ"ג

ד'שכ"ג (4323)  היא שנה עברית  אשר  החלה ביום א' בתשרי, אור ל-14 בספטמבר 562 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 563. שנה מסוג השא, איננה מעוברת, ואורכה 355 ימים. זו שנה רביעית לשמיטה.
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
גל נבו

גל נבו (נולד ב-29 ביוני 1987) הוא שחיין עבר אולימפי ישראלי, אלוף ושיאן ישראל בשחייה. נחשב לאחד השחיינים הישראלים הטובים ביותר בכל הזמנים. השחיין הישראלי המעוטר ביותר עם 9 מדליות באליפות אירופה בשחייה (2 בבריכה אולימפית ו-7 בבריכת 25 מטר), סגן אלוף אירופה (לונדון 2016) ומקום שישי באליפות העולם בשחייה (רומא 2009). נבו שיאן ישראל הנוכחי (2021) במשחים ל-200 מטר ול-400 מטר מעורב אישי ובמשחה ל-200 מטר פרפר. ייצג את ישראל בשלוש אולימפיאדות (בייג'ינג 2008, לונדון 2012 וריו דה ז'ניירו 2016).
ביוגרפיה

נבו נולד, גדל והתחנך בקיבוץ חמדיה, אמו קארן היא מורה לאנגלית. בגיל צעיר החל להתאמן בשחייה במועדון "הפועל גלבוע-בית שאן". כשהיה בן 15 נסגר מועדון זה והוא החל לחפש מועדון אחר להתאמן בו. לאחר שלא התקבל לפנימיית המחוננים של מכון וינגייט, החל להתאמן במועדון השחייה זבולון. מועדון זה היה רחוק מהקיבוץ בו גדל ולכן עבר להתגורר אצל משפחתו של השחיין תום בארי בקיבוץ יגור. בשנה בה התאמן במועדון זה, רשם התקדמות גדולה ובסיומה, כשהיה בן 16, התקבל לפנימיית המחוננים במכון וינגייט. בגיל 18 קיבל מצה"ל מעמד של ספורטאי מצטיין, שאפשר לו להתאמן בחו"ל. עד לשנת 2008 התאמן באוניברסיטת המדינה של אריזונה בפיניקס, ולאחר מכן עבר להתאמן בג'ורג'יה טק. בישראל הוא מתחרה מטעם מועדון הפועל ירושלים.
כשהיה בן 17 שבר נבו לראשונה את שיאו של מיקי חליקה במשחה ל-200 מטר מעורב אישי לגילאי נוער ובהמשך שבר גם את השיא הישראלי לבוגרים. באליפות אירופה שנערכה באיינדהובן בשנת 2008, שהייתה גם האליפות הראשונה בה השתתף, שיפר את השיא הישראלי, והעמידו על 2:02.43 דקות. באותה תחרות סיים במקום העשירי, ובכך הבטיח את השתתפותו במשחקים האולימפיים בבייג'ינג. נבו התחרה על הכרטיס למשחקים האולימפיים עם השחיין מאיר חצבני, שהקדים אותו במשחי המוקדמות, בהם אף שבר את שיא ישראל, אך במשחי חצי הגמר הגיע אחרי נבו, במקום ה-13.
ביוגרפיה > 2008

בשלב המוקדמות בבייג'ינג, סיים נבו במקום 11 במשחה ל-400 מטר מעורב אישי בשיא ישראלי חדש של 4:14.03 דקות ובכך, שיפר את שיאו האישי ב-6 שניות, ואת שיא ישראל הקודם, שקבע מיקי חליקה 9 שנים קודם לכן, ב-3.46 שניות. בשלב המוקדמות ל-200 מטר מעורב אישי שיפר את השיא הישראלי בקרוב ל-3 שניות, בתוצאה של 1:59.66 דקות, והעפיל לשלב חצי הגמר מהמקום ה-12. בשלב חצי הגמר סיים במקום ה-7 במקצה שלו ו-13 בדירוג הכללי, בתוצאה של 2:00.43 דקות, ולא העפיל לגמר.
ביוגרפיה > 2009

באליפות המכללות בשחייה של ארצות הברית (בריכת 25 יארד) שנערכה בטקסס במרץ 2009, זכה נבו במדליית כסף במשחה ל-400 יארד מעורב אישי תוך שהוא קובע את התוצאה הרביעית בטיבה בכל הזמנים - 3:38.00 דקות. בנוסף, סיים נבו במקום הרביעי באותה תחרות במשחה ל-200 יארד בסגנון מעורב אישי, בתוצאה של 1:42.79 דקות.
באוניברסיאדה שנערכה בבלגרד ביולי אותה שנה, סיים נבו במקום תשיעי במשחה ל-200 מטר פרפר, תוך שהוא קובע שיא ישראלי חדש - 1:58.81 דקות. יומיים לאחר מכן נשבר השיא על ידי נמרוד חייט באליפות אירופה לנוער (1:57.97 דקות).
ביוגרפיה > 2009 > מקום שישי באליפות העולם

באליפות העולם בשחייה שנערכה ברומא בהמשך השנה הגיע להישגים הגבוהים ביותר מבין חברי המשלחת הישראלית. הוא העפיל לגמר וסיים במקום השישי במשחה ל-400 מטר מעורב אישי, לאחר שגם בשלב המוקדמות סיים במקום השישי, עם שיא ישראלי חדש, 4:11.51 דקות, זמן מהיר בכשתי שניות וחצי משיאו הקודם. במשחה ל-200 מטר מעורב סיים נבו במקום התשיעי, גם כן בשיא ישראלי חדש, 1:58.25 דקות, והיה רחוק 15 מאיות בלבד מהעפלה לשלב הגמר. בשלב המוקדמות שיפר את השיא הישראלי לראשונה בתוצאה של 1:58.55 דקות ועלה לשלב חצי הגמר מהמקום השמיני. בנוסף, סיים במקום ה-19 במשחה ל-200 מטר פרפר לאחר שהחזיר לעצמו את השיא ישראלי בתוצאה של 1:57.02 דקות, במקום ה-40 במשחה ל-200 מטר חזה בתוצאה של 2:15.49 דקות ובמקום ה-51 במשחה ל-200 מטר חופשי בתוצאה של 1:50.52 דקות.
ביוגרפיה > 2009 > מדליית ארד באליפות אירופה (בריכת 25 מטר)

באליפות אירופה בשחייה (בריכת 25 מטר) שנערכה באיסטנבול בדצמבר אותה שנה זכה נבו במדליית ארד במשחה ל-400 מטר מעורב אישי בתוצאה של 4:00.55 דקות, שהיא הרביעית בטיבה בעולם בכל הזמנים. בנוסף, סיים במקום החמישי במשחה ל-200 מטר מעורב אישי בתוצאה של 1:54.17 דקות ובמקום השביעי במשחה ל-200 מטר פרפר בתוצאה 1:51.84 דקות.
ביוגרפיה > 2010

באליפות המכללות בשחייה (בריכת 25 יארד) שנערכה בקולומבוס במרץ 2010, זכה נבו במדליית כסף במשחה ל-400 יארד מעורב אישי בתוצאה של 3:40.68 דקות.
ביוגרפיה > 2010 > מדליית ארד באליפות אירופה

באליפות אירופה בשחייה שנערכה בבודפשט באוגוסט אותה שנה זכה נבו במדליית ארד במשחה ל-400 מטר מעורב אישי בתוצאה 4:15.10 דקות, אחרי לאסלו צ'ה (4:10.95 דקות) ודוד ורסטו (4:12.96 דקות) שניהם מהונגריה. כן סיים במקום רביעי במשחה ל-200 מטר מעורב אישי בתוצאה של 1:59.83 דקות. הוא עלה לשלב הגמר מהמקום השלישי במשחה ל-200 מטר מעורב אישי בתוצאה של 1:59.67 דקות. בנוסף, סיים במקום ה-42 במשחה ל-100 מטר חזה.
באליפות העולם (בריכת 25 מטר) שנערכה בדובאי בדצמבר אותה שנה, שיפר פעמיים את שיא ישראל במשחה ל-400 מטר מעורב אישי, והעמידו על 4:05.26 דקות במשחה הגמר, בו סיים במקום שביעי. במשחה ל-200 מטר מעורב אישי סיים במקום תשיעי, בתוצאה 1:55.43 דקות. במשחה זה לא נערכו חצאי גמר, ולנבו היו חסרות 2 מאיות בלבד כדי להעפיל למשחה הגמר. שיאים נוספים קבע במשחים ל-100 מטר מעורב אישי (54.20 שניות, מקום 18) ו-200 מטר פרפר (1:56.66 דקות, מקום 23). כן סיים במקום ה-37 במשחה ל-200 מטר חופשי.
ביוגרפיה > 2011

באליפות העולם בשחייה שנערכה בשאנגחאי ב-2011 סיים נבו במקום ה-11 במשחה ל-200 מטר מעורב אישי בתוצאה 1:59.67 דקות. בשלב המוקדמות השיג את הקריטריון הדרוש להשתתפות באולימפיאדת לונדון (2012). במשחה החזק שלו ל-400 מטר מעורב אישי סיים רק במקום 23, בתוצאה חלשה עבורו (4:25.96 דקות), לאחר שסבל מקלקול קיבה בלילה שלפני המשחה. נוסף לכך, הוא סיים במקום 27 במשחה ל-200 מטר פרפר ובמקום 45 במשחה ל-100 מטר חזה בתוצאה של 1:02.32 דקות, התוצאה השנייה בטיבה עבור שחיין ישראלי.
ביוגרפיה > 2011 > שתי מדליות ארד באליפות אירופה (בריכת 25 מטר)

בהמשך שנת 2011 השתתף באליפות אירופה (בריכת 25 מטר) שנערכה בשצ'צ'ין שבפולין זכה נבו בשתי מדליות ארד, במשחה ל-200 מטר מעורב אישי בשיא ישראלי חדש של 1:54.87 דקות ובמשחה ל-400 מטר מעורב אישי בשיא ישראלי חדש נוסף של 4:04.49 דקות. נוסף לכך, הוא סיים במקום עשירי במשחה ל-200 מטר חזה בתוצאה של 2:10.47 דקות, בשלב המוקדמות הוא קבע שיא ישראלי חדש של 2:08.67 דקות ובמקום 14 במשחה ל-200 מטר פרפר בשיא ישראלי חדש נוסף של 1:55.49 דקות.
ביוגרפיה > 2012

באליפות אירופה בשחייה שנערכה בדברצן, הונגריה במאי 2012 סיים נבו פעמיים במקום רביעי, במשחה ל-200 מטר מעורב אישי בתוצאה של 1:59.74 דקות ובמשחה ל-400 מטר מעורב אישי בתוצאה של 4:16.14 דקות. נוסף לכך, הוא סיים במקום 22 במשחה ל-100 מטר חזה בשיא אישי חדש של 1:01.95 דקות.
באולימפיאדת לונדון (2012) סיים נבו במקום 10 במשחה ל-400 מטר מעורב בתוצאה של 4:14.77 דקות, במקום 10 במשחה ל-200 מטר מעורב אישי בתוצאה של 1:59.17 דקות ובמקום 32 במשחה ל-200 מטר פרפר בתוצאה של 1:59.98 דקות.